Az Esélyegyenlőséget Biztosító Alapítvány az Orosháza-Rákóczitelepi Általános Iskola Tanulói Támogatására a **NEA-UN-20-EG pályázaton a** Bethlen Gábor Alapkezelő Zrt.-től **200000 Ft vissza nem térítendő támogatást nyert.**

**A támogatás összegéből Alapítványunk informatikai eszközöket vásárolt, melyek hozzájárulnak tanulóink digitális kompetenciájának fejlesztéséhez.**

Az általunk támogatott iskola tanulói sokszor szerepelnek különböző ünnepségeken, megemlékezéseken, melyek a szociális kompetenciát, a hagyományápolást erősítik. A pályázaton nyert összegből vásárolt keverőt és mikrofonokat a kialakult vírushelyzet miatt a tanévzáró ünnepélyen, a ballagáson, a tanévnyitó ünnepélyen a tantermekben/iskolarádión keresztül használtuk. Ezeken az alkalmakon sikerült az alapítvány projektizzói által működőképessé tett projektorok segítségével színesíteni a programokat. A felújított projektor nagy segítség az oktatásban is.

Az alapítvány tulajdonában lévő iskolarádión keresztül tartottuk a következő programokat, melyeken használtuk a beszerzett eszközöket: Állatok Világnapja, október 6., Hagyományőrző nap: megemlékezés Kőrösi Csoma Sándorról, október 23., Egészségnevelési hónap műsorai, felhívásai, Mikulás-jelenet, Karácsonyi műsor.

Az Alapítványunk által támogatott iskolában a tanulók tudásának és képességeinek mérése zömmel digitális formában történik. Ezeken az alkalmakon a diákok használhatják Alapítványunk hardvereszközeit, számítógépeit perifériákkal, pl.: a most vásárolt egereket és a szintén most vásárolt headseteket is.

Az adminisztráció sokasága és az adatok megőrzése megkívánja az elektronikus adattárolást. Erre használjuk a most vásárolt pendrive-okat.

A fenntartható fejlődés célja az, hogy jobbak legyünk az oktatás és ismeretátadás területén, így biztosítva hátrányos helyzetű, halmozottan hátrányos helyzetű és integráltan oktatott tanulóink előrehaladását. A szociális igazságosság azt jelenti, hogy a lehetőségekhez való hozzáférés területén biztosítsuk az esélyegyenlőséget, tanulóink életminőségének a javítására törekedjünk.